CELEX: 32005R0588
Language: mt
Date: 2005-04-15 00:00:00
Title: Regolament tal-Kummissjoni (KE) Nru 588/2005 tal- 15 ta' April 2005 li jemenda r-Regolament (KE) Nru 1002/2004 li jaċċetta l-impenji offruti fir-rigward ta’ proċedimenti kontra d- dumping f’dak li għandu x’jaqsam ma’ l-importazzjoni tal-klorur tal-potassju li joriġina fir-Repubblika tal-Belarus, il-Federazzjoni Russa jew l-Ukraina

6.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               316
            
         REGOLAMENT TAL-KUMMISSJONI (KE) Nru 588/2005
   tal-15 ta' April 2005
   li jemenda r-Regolament (KE) Nru 1002/2004 li jaċċetta l-impenji offruti fir-rigward ta’ proċedimenti kontra d-dumping f’dak li għandu x’jaqsam ma’ l-importazzjoni tal-klorur tal-potassju li joriġina fir-Repubblika tal-Belarus, il-Federazzjoni Russa jew l-Ukraina
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet dumped minn pajjiżi li mhumiex membri tal-Komunitajiet Ewropea (1) (“ir-Regolament bażiku”), u b'mod partikolari l-Artikolu 8 tiegħu,
   Wara li kkunsidrat ir-Regolament tal-Kunsill (KE) Nru 992/2004 (2) li jemenda r-Regolament (KEE) Nru 3068/92 li jimponi dazju kontra d-dumping definittiv fuq importazzjoni tal-klorur tal-potassju li joriġina mill-Belarus, Russja, jew Ukraina u b’mod partikolari l-Artikolu 1 tiegħu,
   Wara li kkonsultat il-Kumitat Konsultattiv,
   Billi:
   
               (1)
            
            
               Il-Kunsill, bir-Regolament (KEE) Nru 3068/92 (3), impona dazju definittiv kontra d-dumping fuq importazzjoni ta’ klorur tal-potassju li joriġina, inter alia, fil-Federazzjoni Russa (“ir-Russja”) Bir-Regolament (KE) Nru 969/2000 (4), il-Kunsill emenda u żied il-perjodu ta’ applikazzjoni tal-miżuri li kienu oriġinarjament imposti bir-Regolament (KEE) Nru 3068/92 fuq importazzjoni ta’ klorur tal-potassju li joriġina, inter alia, mir-Russja.
            
         
               (2)
            
            
               F’Marzu ta’ l-2004, permezz ta’ avviż ippubblikat fil-Ġurnal Uffiċjali ta’ l-Unjoni Ewropea (5), il-Kummissjoni bdiet, fuq inizjattiva tagħha stess, reviżjoni interim parzjali tal-miżuri fis-seħħ dwar importazzjoni ta' klorur tal-potassju mir-Russja, inter alia, sabiex teżamina jekk għandhomx ikunu emendati sabiex jieħdu qies tat-tkabbir ta’ l-Unjoni Ewropea għal 25 Stati Membri (“it-Tkabbir”).
            
         
               (3)
            
            
               Ir-riżultati tar-reviżjoni interim parzjali wrew li kien fl-interess tal-Komunità li jsir provvediment għall-adattament temporanju tal-miżuri eżistenti sabiex jiġi evitat immedjatament wara t-Tkabbir, impatt ekonomiku negattiv ħesrem u eċċessiv fuq l-importaturi u l-utenti fl-għaxar Stati Membri ġodda (“l-10 ta’ l-UE”).
            
         
               (4)
            
            
               Il-Kunsill, permezz tar-Regolament (KE) Nru 992/2004, awtorizza lill-Kummissjoni biex taċċetta l-offerti ta’ impenn li jirrispettaw il-kundizzjonijiet stipulati fil-premessi (27) u (32) ta’ l-istess Regolament. Fuq din il-bażi, u skond l-Artikoli 8, 11(3), 21 u 22(c) tar-Regolament bażiku, il-Kummissjoni, permezz tar-Regolament (KE) Nru 1002/2004 (6), aċċettat l-offerta ta’ impenji minn żewġ produtturi esportaturi fir-Russja.
            
         
               (5)
            
            
               Fil-każ ta’ produttur esportatur wieħed, il-Kummissjoni aċċettat impenn konġunt għall-importazzjoni ta’ klorur tal-potassju prodott minn JSC Uralkali, Berezniki, ir-Russja u mibjugħ minn kumpanija kummerċjali, Fertexim Ltd, Limassal, Ċipru li topera bħala d-distributur ewlieni għall-bejgħ ta’ JSC Uralkali lill-Komunità.
            
         
               (6)
            
            
               JSC Uralkali infurmat lill-Kummissjoni li mil-lum 'il quudiem, se tbiegħ lill-Komunità permezz ta’ kumpanija oħra li jisimha Uralkali Trading SA, Geneva, l-Iżvizzera. Biex iqisu din il-bidla, JSC Uralkali u Fertexim Ltd talbu li d-dispożizzjonijiet rilevanti tar-Regolament tal-Kummissjoni (KE) Nru 1002/2004 li jaċċetta l-impenn konġunt ikun emendat. Għal dan il-għan, JSC Uralkali u Uralkali Trading SA offrew b’mod konġunt reviżjoni ta’ l-impenn.
            
         
               (7)
            
            
               JSC Uralkali osservat ukoll li l-impenn aċċettat mir-Regolament tal-Kummissjoni (KE) Nru 1002/2004 ma ppermettiex bejgħ dirett minn JSC Uralkali lill-ewwel konsumatur indipendenti fil-Komunità. Bir-reviżjoni ta’ l-impenn, JSC Uralkali jimpenjaw ruħhom ukoll li jirrispettaw it-termini tiegħu għal bejgħ dirett lill-Komunità.
            
         
               (8)
            
            
               Il-Kummissjoni eżaminat l-offerta ta’ l-impenn. Ġie konkluż li l-impenn rivedut laħaq il-kriterja kollha meħtieġa sabiex jintlaqa’ stipulati fir-Regolament tal-Kunsill (KE) Nru 992/2004, li jikkonsistu f'li (i) il-prezzijiet tal-bejgħ tal-kumpaniji kkonċernati għandhom ikunu f’livelli li jkun ta' kontribut sostanzjali fit-tneħħija ta’ preġudizzju (ii) il-kumpaniji għandhom josservaw ċertu volumi ta’ importazzjoni għall-bejgħ lill-konsumaturi fl-10 ta’ l-UE; u (iii) għandhom ukoll jirrispettaw b’mod wiesa’ x-xejriet ta’ bejgħ tradizzjonali lil konsumaturi individwali fl-10 ta' l-UE. Kien ikkunsidrat ukoll, kif sostniet JSC Uralkali, li t-trasferiment ta’ l-attivitajiet kummerċjali ta’ Fertexim Ltd lil Uralkali Trading SA la kellu effett fuq il-kapaċità li jiffunzjona l-impenn u fuq il-bażi ta' informazzjoni mogħtija mill-kumpaniji, lanqas il-kontroll effettiv tiegħu.
            
         
               (9)
            
            
               Barra minn hekk, it-talba għall-eżenzjoni minn dazji kontra d-dumping tal-bejgħ dirett ta’ JSC Uralkali lill-Komunità kienet ikkunsidrata li hi aċċettabbli ladarba hija konformi mal-prassi normali li taċċetta offerti ta’ impenn xierqa minn produtturi li jesportaw direttament lill-Komunità.
            
         
               (10)
            
            
               Għalhekk fid-dawl ta' dak li ntqal hawn fuq, kien ikkunsidrat xieraq li tkun emendata l-parti operativa tar-Regolament tal-Kummissjoni (KE) Nru 1002/2004,
            
         ADOTTAT DAN IR-REGOLAMENT
   Artikolu 1
   L-Artikolu 1 tar-Regolament tal-Kummissjoni (KE) Nru 1002/2004 għandu jkun emendat kif ġej:
   
      “Artikolu I
      L-offerta ta' l-impenji mill-produtturi esportaturi mniżżla hawn taħt, li hija marbuta mal-proċediment kontra d-dumping fir-rigward ta’ importazzjoni ta’ klorur tal-potassju li joriġina mir-Repubblika tal-Belarus u l-Federazzjoni Russa hija hawnhekk aċċettata.
      
                  Pajjiż
               
               
                  Kumpanija
               
               
                  Kodiċi Taric Addizjonali
               
            
                  Ir-Repubblika tal-Belarus
               
               
                  Prodott minn Republican Unitary Enterprise Production Amalgamation Belaruskali, Soligorsk, il-Belarus u mibjugħ minn JSC International Potash Company, Moska, ir-Russja, jew Belurs Handelsgesellschaft m.b. H, Vienna, Austria, jew UAB Baltkalis, Vilnius, il-Litwanja, lill-ewwel konsumatur indipendenti fil-Komunità li jopera bħala importatur
               
               
                  A518 
               
            
                  Il-Federazzjoni Russa
               
               
                  Prodott minn JSC Silvinit, Solikamsk, Russja u mibjugħ minn JSC International Potash Company, Moska, ir-Russja, jew Belurs Handelsgesellschaft m.b. H, Vienna, l-Awstrija lill-ewwel konsumatur indipendenti fil-Komunità li jopera bħala importatur
               
               
                  A519 
               
            
                  Il-Federazzjoni Russa
               
               
                  Prodott u mibjugħ minn JSC Uralkali, Berezniki, ir-Russja jew prodott minn JSC Uralkali, Berezniki, ir-Russja u mibjugħ minn Uralkali Trading SA, Geneva, l-Iżvizzera lill-ewwel konsumatur fil-Komunità li jopera bħala importatur
               
               
                  A520 ”
               
            
   Artikolu 2
   Dan ir-Regolament għandu jidħol fis-seħħ fil-jum ta' wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, nhar il-15 ta' April 2005.
      
         
            Għall-Kummissjoni
         
         Peter MANDELSON
         
            Membru tal-Kummissjoni
         
      
   
   
      (1)  ĠU L 56, 6.3.1996, p. 1. Regolament kif emendat l-aħħar mir-Regolament (KE) Nru 461/2004 (ĠU L 77, 13.3.2004, p. 12).
   
      (2)  ĠU L 182, 19.5.2004, p. 23.
   
      (3)  ĠU L 308, 24.10.1992, p. 41. Regolament kif emendat l-aħħar mir-Regolament tal-Kunsill (KE) Nru 992/2004 (ĠU L 182, 19.5.2004, p. 23).
   
      (4)  ĠU L 112, 11.5.2000, p. 4. Korriġenda: ĠU L 2, 5.1.2001, p. 42.
   
      (5)  ĠU C 70, 20.3.2004, p. 15.
   
      (6)  ĠU L 183, 20.5.2004, p. 16.